Τζόαν Φοντέιν

μικρογραφία|260x260εσ|Στην ταινία Γεννημένη για το κακό (1950)
Η Τζόαν Φοντέιν (αγγλικά: Joan Fontaine, 22 Οκτωβρίου 1917 − 15 Δεκεμβρίου 2013) ήταν Βρετανίδα ηθοποιός και Αμερικανίδα υπήκοος από το 1943, γνωστή για τον πρωταγωνιστικό ρόλο στις ταινίες του Άλφρεντ Χίτσκοκ Ρεβέκκα του 1940 και Υποψίες του 1941, καθώς και για την αντιπαλότητα με την αδελφή της, την ηθοποιό Ολίβια Ντε Χάβιλαντ. Η Φοντέιν ήταν βραβευμένη με Όσκαρ Α' Γυναικείου Ρόλου για την ταινία Υποψίες και η μοναδική ηθοποιός που κέρδισε ποτέ `Οσκαρ για πρωταγωνιστικό ρόλο σε ταινία του Χίτσκοκ. Άλλες αξιομνημόνευτες ταινίες της είναι οι Γυναίκες (1939), Ο Πύργος του Πόνου (1943) και Το γράμμα μιας άγνωστης του 1948. 

 Βιογραφία 
Η Τζόαν Ντε Μπουβουάρ Ντε Χάβιλαντ γεννήθηκε στο Τόκιο από Βρετανούς γονείς, τον δικηγόρο Ουόλτερ Ντε Χάβιλαντ και την ηθοποιό Λίλιαν Ογκάστα Ρουζ. Οι γονείς της χώρισαν όταν αυτή ήταν δύο χρονών και μεταφέρθηκε με τη μητέρα της και την αδελφή της Ολίβια στη Σαρατόγκα της Καλιφόρνιας. Η αντιπαλότητα με την αδελφή της υπήρχε απ' όταν ήταν μικρές και η έχθρα μεταξύ τους μεγάλωσε απ' τη στιγμή που διάλεξαν να γίνουν και οι δύο ηθοποιοί, τόσο ώστε να έχουν αποξενωθεί από το 1975. Η Τζόαν για να μην επισκιάσει την καριέρα της μεγάλης της αδελφής, όταν πήγε στο Χόλυγουντ πήρε το καλλιτεχνικό ψευδώνυμο της μητέρας της και από τότε έγινε γνωστή ως Τζόαν Φοντέιν.
Οι πρώτες της ταινίες ήταν αδιάφορες ή σε δεύτερους ρόλους, είχε την τύχη όμως να την επιλέξει ο Ντέιβιντ Ο. Σέλζνικ το 1940 για τον πρωταγωνιστικό ρόλο στη μεταφορά του μυθιστορήματος της Δάφνης Ντι Μοριέ Ρεβέκκα με σκηνοθέτη τον Άλφρεντ Χίτσκοκ και συμπρωταγωνιστή τον Λόρενς Ολίβιε. Προτάθηκε για Όσκαρ εκείνη τη χρονιά, αλλά το έχασε απ' τη Τζίντζερ Ρότζερς. Η επόμενη χρονιά τη βρήκε ξανά υποψήφια για Όσκαρ, αυτή τη φορά είχε όμως αντίπαλο την αδελφή της, που ήταν επίσης υποψήφια με την ταινία Αύριο δεν θα ξημερώσει (Hold back the dawn, 1941). Κέρδισε το Όσκαρ Α' Γυναικείου Ρόλου για την ταινία Υποψίες του 1941, υπερισχύοντας της Ντε Χάβιλαντ. Είχε άλλη μια υποψηφιότητα το 1943 για την ταινία Πεθαίνω από αγάπη και την τύχη να δουλέψει με άλλους μεγάλους σκηνοθέτες όπως τον Μπίλι Γουάιλντερ, τον Μαξ Οφίλς, τον Φριτς Λανγκ και τον Ρόμπερτ Ρόσεν. Αποσύρθηκε το 1966, κάνοντας σποραδικές εμφανίσεις στην τηλεόραση τα χρόνια που ακολούθησαν. Απεβίωσε το Δεκέμβριο του 2013 από φυσικά αίτια.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1935No More LadiesΌχι πια γυναίκεςΚάρολιν1936A Million to OneΤζόαν Στίβενς1937Quality StreetΣάρλοτ ΠάρατThe Man Who Found HimselfΝτόρις ΚινγκYou Can't Beat LoveΤρούντι ΌλσονMusic for MadameΜουσική για την κυρίαΤζιν ΚλέμενςA Damsel in DistressΈνα ευαίσθητο κορίτσιλαίδη Άλις1938Maid's Night OutΣίλα ΧάρισονBlond CheatΤζούλι ΈβανςSky GiantΙπτάμενα φρούριαΜεγκ ΛόρενςThe Duke of West PointΑν Πόρτερ1939Gunga DinΓκάνγκα ΝτινΈμι ΣτέμπινςMan of ConquestΤιτάνες της ελευθερίαςΕλάιζα ΆλενThe WomenΓυναίκεςκυρία Τζον Ντέι (Πέγκι)1940RebeccaΡεβέκκακυρία ντε Γουίντερ1941SuspicionΥποψίεςΛίνα Μακλέντλο, Όσκαρ Α' Γυναικείου Ρόλου1942This Above allΈρως μες στις φλόγεςΠρούντενς Κάθαγουεϊ1943The Constant NymphΠεθαίνω από αγάπηΤέσα ΣάνγκερJane EyreΟ πύργος του πόνουΤζέιν Έιρ1944Frenchman's CreekΤο λιμάνι των στεναγμώνΝτόνα Σεντ Κόλαμπ1945The Affairs of SusanΤα καπρίτσια της ΣουζάναςΣουζάνα Ντάρελ1946From This Day ForwardΚαινούργιοι ορίζοντεςΣούζαν1947IvyΗ έχιδναΆιβι Λέξτον1948Letter From One Unknown WomanΤο γράμμα μιας άγνωστηςΛίζα ΜπερντλThe Emperor WaltzΤο βαλς του αυτοκράτορακοντέσα Γιοχάνα Ογκάστα ΦραντσίσκαKiss the Blood Off My HandsΦίλησε το αίμα των χεριών μουΤζέιν ΓουόρτονYou Gotta Stay HappyΗ πλούσια κι ο φτωχόςΝτι Ντι Ντίλγουντ1950September AffairΟι εραστές του ΚάπριΜάριαν Στιούαρτ (Μανίνα)Born To Be BadΓεννημένη για το κακόΚρίσταμπελ1951Darling, How Could You!Η μητέρα είχε εραστήΆλις Γκρέι1952OthelloΟθέλλοςΠέιτζSomething to Live ForΟ κατήφορος της αμαρτίαςΤζένι ΚάρεϊIvanhoeΙβανόηςΡοβίνα1953Decameron NightsΤο δεκαήμερον του ΒοκάκκιουΦιαμέτα / Μπαρτολομέα / ΤζινέβραFlight to TangierΛαθρέμποροι της ΤανγκέρηςΣούζαν ΛέινThe BigamistΟ άνθρωπος με τη διπλή ζωήΙβ Γκράχαμ1954Casanova's Big NightΟ μεγάλος εραστήςΦραντσέσκα Μπρούνι1956SerenataΣερενάταΚένταλ ΧέιλBeyond a Reasonable doubtΤα ίχνη ήταν ψεύτικαΣούζαν Σπένσερ1957Island in the SunΝησί στον ήλιοΜέιβις ΝόρμανUntil they sailΈνοχες γυναίκεςΑν Λέσλι1958A Certain SmileΈνα κάποιο χαμόγελοΦρανσουάζ Φεράν1961Voyage to the Bottom of the SeaΤαξίδι στο βυθό της θάλασσαςδρ Σούζαν Χίλερ1962Tender Is the NightΤρυφερή είναι η νύχταΜπέιμπι Γουόρεν1966The WitchesΗ Κόλασις είναι άδειαΓκουέν 

 Παραπομπές 

 Βιβλιογραφία 









 Εξωτερικοί σύνδεσμοι
 Η Τζόαν Φοντέιν στο cine.gr 
 Η Τζόαν Φοντέιν στο imdb

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Άγγλοι απομνημονευματογράφοι
Κατηγορία:Αμερικανοί απομνημονευματογράφοι
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί ραδιοφώνου
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί θεάτρου